โดยปกติแล้วเมนส์จะมาตรงวันที่27-28 แต่เดือนนี้เมนส์มาวันที่27 เมนส์กระปิดกระปอย เป็นก้อนมีสีน้ำตาล และเลือดปน และก็น้ำใสๆปนมาด้วย (เมนส์มากระปิดกระปอยวันที่ 27ต.ค.ค่ะ จนตอนนี้วันที่4พ.ย.ยังไม่หยุดทีค่ะ) มันบ่งบอกอาการอะไรรึเปล่าคะ
สวัสดีค่ะ พัฒประจำเดือนปกติควรมาทุก 22-35 วัน ไม่จำเป็นต้องมาตรงวันกันในทุกเดือนแต่หากเลือดออกมากระปริดกระปรอย และมาเกิน 7 วันแล้ว อาจจะไม่ใช่เลือดประจำเดือน แต่อาจมีสาเหตุอื่นๆเช่น-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนซึ่งน่าจะเป็นภาวะที่ผิดปกติ จึงแนะนำไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์